Diari Oficial de la Generalitat Valenciana


Sumari del DOGV 8221, del 26-01-2018 (2018/719)

Informació pública del tràmit d'audiència ciutadana del Projecte de decret, del Consell, pel qual aprova el Reglament de desplegament de la Llei 8/2017, de 7 d'abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8221

Data del DOGV
:   26-01-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/719


Data del document
:   24-01-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Descriptors 

:   * Vicepresidència i Conselleria d'Igualtat i Polítiques Inclusives
    * cooperació administrativa

Informació pública del tràmit d'audiència ciutadana del Projecte de decret, del Consell, pel qual aprova el Reglament de desplegament de la Llei 8/2017, de 7 d'abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana. [2018/719]  
De conformitat amb l'article 133.2 de la Llei 39/2015, d'1 d'octubre, del procediment administratiu comú de les administracions públiques (d'ara endavant Llei de procediment administratiu comú), se sotmet a audiència ciutadana el Projecte de decret, del Consell, pel qual aprova el Reglament de desplegament de la Llei 8/2017, de 7 d'abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana.  
Mitjançant aquest tràmit poden formular al·legacions al text del projecte de decret les persones potencialment afectades en els seus drets i interessos legítims i fer aportacions addicionals qualsevol altra persona o entitat.  
A tal fi, es publicarà el text del projecte en el portal web de la Vicepresidència i Conselleria d'Igualtat i Polítiques Inclusives, http://www.inclusio.gva.es/audicendia-publica-procesos-abiertos, juntament amb la documentació necessària perquè les persones que desitgen fer aportacions puguen pronunciar-se sobre la matèria.  
Les aportacions, fent constar el nom i cognoms o raó social, l'adreça i el DNI, NIE o NIF de la persona o entitat sol·licitant, es remetran a la Direcció General de l'Agència Valenciana d'Igualtat en la Diversitat, per correu electrònic a l'adreça diversitat\_dcssusmewezg@nsp.mm amb l'assumpte: aportacions al Projecte de decret del Consell pel qual aprova el Reglament de desplegament de la Llei 8/2017, de 7 d'abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana.  
  
Per a l'adequada interpretació, valoració i, si escau, incorporació de les aportacions, aquestes hauran d'especificar l'article i l'apartat del projecte al que es refereixen, la modificació que es proposa i les raons en les quals es sustenta. Es recomana, així mateix, acompanyar una proposta de redacció alternativa.  
El termini d'aquesta audiència és de quinze dies hàbils a partir del següent a la publicació del present anunci en el Diari Oficial de la Generalitat Valenciana  
  
València, 24 de gener de 2018.- El director general de l'Agència Valenciana d'Igualtat en la Diversitat: José de Lamo Pastor.